Cesarkos malūno tvenkinys
55°13′35″ š. pl. 25°11′36″ r. ilg.﻿ / ﻿55.22639°š. pl. 25.19333°r. ilg.﻿ / 55.22639; 25.19333 Cesarkos malūno tvenkinys – tvenkinys Lietuvoje, Molėtų rajone, 5,5 km į vakarus nuo Videniškių. Sudarytas užtvenkus Siesarties upę (Šventosios upės intakas) 44,4 km nuo jos žiočių. Tvenkinio ilgis iš rytų į vakarus - 0,24 km, plotis - iki 0,07 km. Altitudė 102,7 m. Pietinis krantas aukštokas. Krantai apaugę medžiais ir krūmais. Šiaurinėje ir pietinėje pakrantėse plyti pievos. Šalia įsikūręs Petrauskų kaimas, į rytus - Siesarties kaimas, buvusio Siesarties dvaro sodyba. Tvenkinys įrengtas 1914 metais, kai buvo pastatytas Siesarties vandens malūnas. Apie 2000 m. tvenkinys nuleistas.